**Pārskats par publisko apspriešanu būvniecības iecerei “Dzīvojamās ēkas un saimniecības ēkas pārbūve par viesnīcu Kalēju ielā 5, Aloja”**

27.01.2023.

**Būvniecības ieceres priekšlikuma būtība:**

Būvniecības iecere “Dzīvojamās ēkas un saimniecības ēkas pārbūve par viesnīcu Kalēju ielā 5, Aloja” paredz dzīvojamās mājas ar kadastra apzīmējumu 66070030075001 un saimniecības ēkas ar kadastra apzīmējumu 66070030075002 pārbūvi par viesnīcu ar apbūves laukumu 405,3 m2 (būvju klasifikācijas kods – 1211 – viesnīcas un sabiedriskās ēdināšanas ēkas).

Zemes gabalam ar kadastra apzīmējumu 66070030075, uz kura plānota būvniecības iecere, saskaņā ar Alojas novada teritorijas plānojumu 2013.-2024.gadam (turpmāk – Teritorijas plānojums) funkcionālais zonējums noteikts Savrupmāju apbūves teritorijas (DzS). Teritorijas plānojuma Teritorijas izmantošanas un apbūves noteikumu 378.3.punktā norādīts, ka Savrupmāju apbūves teritorijā atļautā izmantošana, veicot būvniecības ieceres publisko apspriešanu, ir viesu nams, pansija, lauku tūrismam izmantojama māja, sporta būve.

Plānotās izmaiņas neatstās ietekmi uz vidi, infrastruktūru un iedzīvotāju veselību.

Dzīvojamās ēkas un saimniecības ēkas pārbūves par viesnīcu iecere paredz:

1. Pārbūvēt esošās ēkas apvienojot ēkas kopējā būvapjomā.
2. Projektējamās ēkas būvapjoms tiek novietots paralēli Kalēju ielai un paralēli Kluba ielai.
3. Plānotais projekts projektēts kā teritorija papildinājums jau esošajai kafejnīcas/viesnīcas ēkai SIA “ Mieriņs” pēc adreses Kalēju ielā 7.

**Objekta adrese:** Kalēju iela 5, Aloja, Libažu novads

**Publiskā apspriešana norise:** 26.12.2022.-23.01.2023.

**Atsauksmju iesniegšanas termiņš:** 26.12.2022.-23.01.2023.

**Būvniecības ieceres prezentācija:** Būvniecības iecere tika prezentēta attālināti 18.01.2023. plkst. 16:00,

<https://limbazi.webex.com/limbazi/j.php?MTID=m3641d6d447c7d5a7fd7b6f519c92c630>

**Būvniecības ierosinātājs:** Baibai Siktāre, SIA “Mieriņš ”, reģistrācijas nr. 44102008016.

**Būvprojekta izstrādātājs:** SIA “Kroks R”, reģistrācijas nr. 44103038319.

Būvvaldes 08.11.2022. lēmumā Nr. BIS-BV-5.2-2022-31 “Par būvniecības ieceres “Dzīvojamās ēkas un saimniecības ēkas pārbūve par viesnīcu Kalēju ielā 5, Aloja" publiskās apspriešanas nepieciešamību” tika noteikts, ka būvniecības iecerei nepieciešama publiskā apspriešana. Ar Būvvaldes 20.12.2022. lēmumu Nr. BIS-BV-5.3-2022-26 (Nr. 2.7.1/22/2) “Par būvniecības ieceres “Dzīvojamās ēkas un saimniecības ēkas pārbūve par viesnīcu Kalēju ielā 5, Aloja" publiskās apspriešanas uzsākšanu” tika uzsākta būvniecības ieceres publiskā apspriešana.

Iepazīties ar publiskās apspriešanas dokumentiem bija iespējams Limbažu novada mājaslapā [www.limbazunovads.lv](http://www.limbazunovads.lv), Būvniecības ieceres teritorijā Kalēju ielā 5 , Alojā (planšete), Limbažu novada pašvaldības Alojas apvienības pārvaldes telpās Jūras ielā 16, Alojā, pārvaldes daba laika ievaros (planšete).

Rakstiskus priekšlikumus un atsauksmes varēja iesniegt publiskās apspriešanas laikā:

* elektroniski aptaujas anketas aizpildāmas un nosūtāmas e-pastā: buvvalde@limbazunovads.lv.
* sūtot pa pastu Limbažu novada būvvaldei Rīgas iela 16, Limbaži, LV-4001.
* aizpildot aptaujas anketu un iesniedzot to Limbažu novada pašvaldības Alojas apvienības pārvaldes telpās Jūras ielā 16, Alojā, aizpildīto anketu iemetot iesniegumiem paredzētajā pasta kastē.

Paziņojums par publiskās apspriešanas norisi tika izziņots:

* 21.12.2022. Limbažu novada mājaslapā:

<https://www.limbazunovads.lv/lv/jaunums/publiska-apspriesana-buvniecibas-iecerei-kaleju-iela-5-aloja-limbazu-novada>

* 21.12.2022. Būvniecības informācijas sistēmā (BIS) [www.bis.gov.lv](http://www.bis.gov.lv/).
* 26.12.2022. izvietojot planšeti būvniecības ieceres teritorijā Kalēju ielā 5 , Alojā, Limbažu novadā.
* 26.12.2022. izvietojot planšeti Limbažu novada pašvaldības Alojas apvienības pārvaldes telpās Jūras ielā 16, Alojā, Limbažu novadā.
* Publikācijā Limbažu novada pašvaldības izdevumā “Limbažu Novada Ziņas” 29.12.2022.: https://www.limbazunovads.lv/lv/media/24237/download?attachment

Sabiedrības līdzdalība būvniecības ieceres publiskajā apspriešanas sanāksmē 18.01.2023. vērtējama kā zema, kopā 8 interesenti.

Sanāksmē piedalījās Limbažu novada Būvvaldes vadītāja Ineta Cīrule, Limbažu novada Būvvaldes vadītājas vietniece Sandra Romeiko, būvniecības ierosinātāja Baiba Siktāre, būvprojekta izstrādātāja Ija Rudzīte, Limbažu novada pašvaldības Sabiedrisko attiecību nodaļas pārstāvji, kā arī citi interesenti.

Sanāksmes norise aprakstīta sanāksmes protokolā.

Publiskās apspriešanas laikā lika saņemtas 1 aptaujas lapa (nosūtīta uz epasta adresi [buvvalde@limbazunovads.lv](mailto:buvvalde@limbazunovads.lv)). Šajā aptaujas lapā norādīts, ka būvniecības iecere ir atbalstāma un neradīs ierobežojumus apkārtējā vidē.

**Saskaņā ar publiskās apspriešanas rezultātiem, 30.01.2023. pieņemts Būvvaldes lēmums Nr. BIS-BV-5.28-2023-510 “Par būvniecības ieceres “Dzīvojamās ēkas un saimniecības ēkas pārbūve par viesnīcu Kalēju ielā 5, Aloja”, akceptu un būvatļaujas izdošanu” un izdota 30.01.2023. būvatļauja Nr. BIS-BV-4.1-2023-616.**